**DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2019 m. birželio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, Rokiškio rajono savivaldybės vardu sudaromų sutarčių pasirašymo tvarkos aprašu, patvirtintu Rokiškio rajono savivaldybės tarybos 2019 m. balandžio 26 d. sprendimu Nr. TS-109 bei atsižvelgdama į Aleksandravėlės kaimo bendruomenės 2019 m. balandžio 26 d. ir Pandėlio miesto bendruomenės 2019 m. birželio 12 d. prašymus, Rokiškio rajono savivaldybės taryba nusprendžia:

1. Perduoti laikinai, 10 metų, neatlygintinai valdyti ir naudotis Aleksandravėlės kaimo bendruomenei (kodas 300101899, buveinės adresas: Dirbtuvių g. 14, Aleksandravėlės k., Rokiškio r. sav.) 88,22 kv. m bendro ploto patalpas (patalpų numeriai 1-10, 1-11, 1-12 ir 1/4 patalpų, kurių numeriai 1-1, 1-2, 1-3, 1-16, 1-17) pastate-Mokykloje (unikalus Nr. 4400-0837-9424, adresas Dirbtuvių g. 1A, Aleksandravėlės k., Obelių sen., Rokiškio r. sav.) bendruomenės įstatuose nurodytai veiklai vykdyti.
2. Perduoti laikinai, 10 metų, neatlygintinai valdyti ir naudotis Pandėlio miesto bendruomenei (kodas 300099918, buveinės adresas Vytauto a. 11, Pandėlys, Rokiškio r. sav.) 172,48 kv. m bendro ploto patalpas (pažymėtas plane 1d/1p, patalpų numeriai 1-54, 1-55, 1-56, 1-57, 1-58, 1-59, 1-60, 1-61, 1-64, ½ 1-63) su 171,80 kv. m bendro ploto rūsio patalpa (pažymėta plane 1d/1p, patalpų numeriai R-8, R-9, R-10, R-11, R-12, R-13, R-14, R-15, R-16, R-17, R-18, R-19, R-20), viso 344,28 kv. m bendro ploto, pastate-Ligoninėje (bendras plotas 1245,76 kv. m, unikalus Nr. 7395-4001-3018, adresas Puodžialaukės g. 1B, Pandėlys, Rokiškio r. sav.) bendruomenės įstatuose nurodytai veiklai vykdyti.
3. Pritarti savivaldybės turto panaudos sutarčiai, išdėstytai 1 punkte (priedas Nr.1).
4. Pritarti savivaldybės turto panaudos sutarčiai, išdėstytai 2 punkte (priedas Nr. 2).
5. Įgalioti Rokiškio rajono savivaldybės administracijos direktorių pasirašyti šio sprendimo 1 ir 2 punktuose nurodytas savivaldybės turto panaudos sutartis.
6. Pripažinti netekusiu galios Rokiškio rajono savivaldybės tarybos 2019 m. gegužės 31 d. sprendimo Nr. TS-133 „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ 2 punktą.
7. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

 Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“**

**AIŠKINAMASIS RAŠTAS**

2019-06-17

**Parengto sprendimo projekto tikslai ir uždaviniai.**

Suteikti Aleksandravėlės kaimo ir Pandėlio miesto bendruomenėms panaudos pagrindais laikinai neatlygintinai valdyti ir naudotis savivaldybei nuosavybės teise priklausančias patalpas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintas Rokiškio rajono savivaldybės vardu sudaromų sutarčių pasirašymo tvarkos aprašas.

 **Sprendimo projekto esmė.**

2019 balandžio 26 d. buvo gautas Aleksandravėlės kaimo bendruomenės prašymas pratęsti 2009 m. balandžio 27 d. sudarytą panaudos sutartį Nr. 8 laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį turtą – 88,22 kv. m bendro ploto patalpas (patalpų numeriai 1-10, 1-11, 1-12 ir 1/4 patalpų, kurių numeriai 1-1, 1-2, 1-3, 1-16, 1-17), pastate-mokykloje (unikalus Nr. 4400-0837-9424, adresas: Dirbtuvių g. 1A, Aleksandravėlės k., Obelių sen., Rokiškio r. sav.) bendruomenės įstatuose nurodytai veiklai vykdyti.

Minėtosios patalpos Rokiškio rajono savivaldybės tarybos 2009 balandžio 27 d. sprendimo Nr. TS-5.101 „Dėl patalpų nuomos ir patalpų perdavimo pagal panaudos sutartį“ 3.1 punktu buvo perduotas laikinai (10 metų) neatlygintinai valdyti ir naudotis panaudos pagrindais Aleksandravėlės kaimo bendruomenei.

Kadangi 2009 balandžio 27 d. sudaryta savivaldybės turto panaudos sutartis jau yra nebegaliojanti, siūloma atnaujinti panaudos sutartį ir perduoti laikinai (10 metų) neatlygintinai valdyti ir naudotis panaudos pagrindais savivaldybei nuosavybės teise priklausantį turtą – 88,22 kv. m bendro ploto patalpas (patalpų numeriai 1-10, 1-11, 1-12 ir 1/4 patalpų, kurių numeriai 1-1, 1-2, 1-3, 1-16, 1-17), pastate-mokykloje (unikalus Nr. 4400-0837-9424, adresas: Dirbtuvių g. 1A, Aleksandravėlės k., Obelių sen., Rokiškio r. sav.) bendruomenės įstatuose nurodytai veiklai vykdyti.

Šiuo metu pastatą-mokyklą, esantį Dirbtuvių g. 1A, Aleksandravėlės k., Obelių sen., Rokiškio r. sav., valdo Rokiškio rajono savivaldybės administracijos Obelių seniūnija, kuri neprieštarauja, kad patalpos būtų perduotos Aleksandravėlės kaimo bendruomenei.

Sprendimo projektas dėl minėtųjų patalpų Rokiškio rajono savivaldybės tarybai teikiamas pakartotinai, nes 2019 m. gegužės 31 d. Rokiškio rajono savivaldybės tarybos sprendimo Nr. TS-133 „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ 2 punkte buvo įsivėlusi techninė klaida, susijusi su pastato-mokyklos, kuriame yra perduodamos patalpos, unikaliu numeriu ir adresu.

2019 birželio 12 d. gautas Pandėlio miesto bendruomenės prašymas laikinai, 10 metų, neatlygintinai valdyti ir naudotis panaudos pagrindais savivaldybei nuosavybės teise priklausantį turtą 172,48 kv. m bendro ploto patalpas (pažymėtas plane 1d/1p, patalpų numeriai 1-54, 1-55, 1-56, 1-57, 1-58, 1-59, 1-60, 1-61, 1-64, ½ 1-63) su 171,80 kv. m bendro ploto rūsio patalpa (pažymėta plane 1d/1p, patalpų numeriai R-8, R-9, R-10, R-11, R-12, R-13, R-14, R-15, R-16, R-17, R-18, R-19, R-20), viso 344,28 kv. m bendro ploto, pastate-Ligoninėje (bendras plotas 1245,76 kv. m, unikalus Nr. 7395-4001-3018, adresas Puodžialaukės g. 1B, Pandėlys, Rokiškio r. sav.) bendruomenės įstatuose nurodytai veiklai vykdyti.

Dalis patalpų, esančių Puodžialaukės g. 1B, Pandėlyje, yra perduotos neatlygintinai naudotis ir valdyti panaudos pagrindais viešosioms įstaigoms Pirminės asmens sveikatos priežiūros centrui (I a.), ir Rokiškio rajono ligoninei (II a.), taip pat 2019 m. gegužės 31 d. Rokiškio rajono savivaldybės tarybos sprendimu Nr. TS-140 „Dėl leidimo išnuomoti Rokiškio rajono savivaldybei nuosavybės teise priklausančias negyvenamąsias patalpas viešojo konkurso būdu“ leista išnuomoti viešo konkurso būdu 10 metų Rokiškio rajono savivaldybei nuosavybės teise priklausančias 10,48 kv. m patalpas (pažymėtas plane 1d/1p Nr. 1-62 ir ½ 1-63), esančias pastate-Ligoninėje (unikalus Nr. 7395-4001-3018 adresu Puodžialaukės g. 1B, Pandėlys, Rokiškio r. sav.).

Likusi 172,48 kv. m priestato dalis su 171,80 kv. m bendro ploto rūsiu (viso 344,28 kv. m), esantys pastate-Ligoninėje (unikalus Nr. 7395-4001-3018, adresas Puodžialaukės g. 1B, Pandėlio m., Rokiškio r. sav.) yra nenaudojami.

Šiuo metu Pandėlio miesto bendruomenė panaudos pagrindais valdo ir naudojasi 8,33 kv. m bendro ploto patalpomis, esančiomis Vytauto a. 11, Pandėlio m., Rokiškio r. sav., kurios Pandėlio miesto bendruomenės pirmininko teigimu yra per mažos planuojamai bendruomenės veiklai vykdyti.

**Galimos pasekmės, priėmus siūlomą tarybos sprendimo projektą:**

**teigiamos** – bendruomenė galės vykdyti veiklas, bus skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai;

**neigiamos** – nebus.

**Kokia sprendimo nauda Rokiškio rajono gyventojams.**

Rokiškio rajono gyventojai galės dalyvauti bendruomenės veikloje ir renginiuose.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Agnė Grizevičiūtė